Image source: Pxfuel .td_uid_2_61b486e7addc4_rand.td-a-rec-img{text-align:left}.td_uid_2_61b486e7addc4_rand.td-a-rec-img img{margin:0 auto 0 0} L-Uffiċċju Nazzjonali tal-Verifika (NAO) sab li 90 persuna, li kienu qed jitħallsu mill-Fondazzjoni għas-Servizzi Mediċi (FMS), ma kinux approvati mid-Dipartiment għar-Relazzjonijiet Industrijali (IRU) fi ħdan l-Uffiċċju tal-Prim Ministru (OPM). Skont l-Uffiċċju, dawn bdew jaħdmu mal-Ministeru għas-Saħħa u ma kinux inklużi fil-lista tal-istaff tal-FMS għaliex kienu jaħdmu ma' dan il-Ministeru. Dan inħareġ mir-rapport annwali tal-NAO fuq l-operat ta' diversi dipartimenti u Ministeri f'Malta. 23 minn dawn kienu jinsabu f'pożizzjoni għolja ta' person of trust ukoll. Għaldaqstant, l-NAO qalet li l-FMS għandha tifli aħjar l-irwol tagħha meta timpjega professjonisti għall-Ministeru. Hi żiedet li l-pożizzjoni ta' dawn il-persuni kollha għandu jkun approvat mill-IRU fi ħdan l-OPM. "Jekk l-approvazzjoni tal-IRU ma tinkisibx, dan jaf ikun ikkunsidrat bħala attentat biex wieħed jinjora l-prattiċi u qafas regolatorju tal-Gvern," wissiet l-NAO. Instab ukoll li person of trust ngħata kuntratt ta' ħames snin meta l-proċeduri jagħmluha ċara li ftehimiet bħal dawn jiġġeddu kull sena. Fuq din il-kwistjoni, l-NAO qalet ukoll li kien hemm diversi uffiċjali tal-FMS li kienu qed jaqilgħu paga ogħla mill-massimu li huwa stipulat mill-OPM. Persons of trust appuntati qabel ma ssir sejħa L-NAO saħqet li l-ingaġġar ta' diversi persons of trust mill-FMS sar b'mod skorrett minħabba li ma tnedietx sejħa għall-professjonisti qabel ma ġew appuntati dawn il-persuni. Hi qalet li meta professjonist jitħallas talli jipprovdi servizz, dan il-kuntratt għandu jkollu l-approvazzjoni tal-Ministru u tas-Segretarju Permanentii tiegħu. L-FMS spjegat li fil-passat għaddiet minn dan il-proess mingħajr l-intervent tal-Ministru imma l-NAO rrispondiet li ma nstabx l-approvazzjoni ta' dawn il-professjonisti biex jiġ studjat bħala parti mill-proċess ta' awditu. L-Uffiċċju nnota wkoll li ma saret l-ebda sejħa pubblika qabel ma ġew appuntati tliet persons of trust. Minħabba dan , hu qal li l-appuntar ta' person of trust għandu jsir wara li sejħa għal din il-pożizzjoni ma sabitx persuna vijabbli biex timla l-pożizzjoni. Kien imsemmi wkoll li l-kuntratti ta' erba' professjonisti kienu ffirmati mill-President tal-FMS u mhux mill-Ministru u Segretarju Permanenti. Minħabba dan, l-NAO appellat lill-FMS biex tikkunsidra tappunta persons of trust biss meta l-ebda sejħa ma rriżultat fl-ingaġġar ta' professjonisti. Fil-kummenti tagħha, l-FMS qalet li minn issa, se tibda toħroġ aktar sejħiet minflok tappunta persons of trust. Madanakollu, hi għamlitha ċara li kull person of trust li diġà jokkupa pożizzjoni, se jżomm l-istess kuntratt sakemm dan jintemm. .td_uid_3_61b486e7ae266_rand.td-a-rec-img{text-align:left}.td_uid_3_61b486e7ae266_rand.td-a-rec-img img{margin:0 auto 0 0}